**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PAVEDIMO LAIKINAI VYKDYTI KLAIPĖDOS „SAULĖTEKIO“ PROGIMNAZIJOS DIREKTORIAUS FUNKCIJAS“** **PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama pavesti Nijolei Žukienei, Klaipėdos „Saulėtekio“ progimnazijos direktoriaus pavaduotojai ugdymui, vykdyti įstaigos vadovo funkcijas iki teisės aktų nustatyta tvarka bus paskirtas įstaigos vadovas.

Šio savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl švietimo įstaigų vadovų skyrimo į pareigas Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

2019 m. sausio 31 d. buvo nutraukti darbo santykiai su tuomete Klaipėdos „Saulėtekio“ progimnazijos direktore, jos prašymu pagal LR darbo kodekso 56 straipsnį, kai darbuotojui yra sukakęs įstatymų nustatytas senatvės pensijos amžius.

Nijolei Žukienei, Klaipėdos „Saulėtekio“ progimnazijos direktoriaus pavaduotojai ugdymui, jos sutikimu pavesta vykdyti įstaigos vadovo funkcijas iki 2019-06-30, bet ne ilgiau, kol teisės aktų nustatyta tvarka bus paskirtas įstaigos vadovas.

2019 m. kovo 7 d. buvo paskelbtas konkursas į Klaipėdos „Saulėtekio“ progimnazijos direktoriaus pareigas. Konkursas įvyko 2019 m. birželio 13 d. Konkursą laimėjęs asmuo bus skiriamas į pareigas ir darbo sutartis bus sudaroma, pasibaigus apskundimo terminui, gavus Lietuvos Respublikos Specialiųjų tyrimų tarnybos informaciją apie konkursą laimėjusio asmens patikimumą.

Kol bus paskirtas naujas įstaigos vadovas, reikalinga pavesti eiti direktoriaus pareigas pavaduojančiam asmeniui.

**3. Kokių rezultatų laukiama.**

Priėmus Savivaldybės tarybos sprendimą, bus pavedama eiti direktoriaus pareigas pavaduojančiam asmeniui, kol bus paskirtas naujas įstaigos vadovas.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.** Nėra.

**6. Lėšų poreikis sprendimo įgyvendinimui.**

Lėšų poreikio šiuo metu nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės: bus pavesta eiti direktoriaus pareigas pavaduojančiam asmeniui, kol bus paskirtas naujas įstaigos vadovas.

Numatomos neigiamos pasekmės – nėra.

**PRIDEDAMA:**

1. Klaipėdos „Saulėtekio“ progimnazijos direktoriaus pavaduotojos ugdymui Nijolės Žukienės 2019 m. birželio 13 d. sutikimo vykdyti įstaigos vadovo funkcijas Nr. R1-4016 kopija, 1 lapas.

2. Teisės aktų išrašas, 1 lapas.

Personalo skyriaus vedėja Inga Gelžinytė-Litinskienė